ચાણસ્માના ખેડૂતોનો પાણી પ્રશ્ને અર્ધનગ્ન બની હલ્લાબોલ
નવગુજરાત સમય | Publish Date: Dec 4 2018 1:45PM
ચાણસ્મા પંથકમાં ખેડૂતોની જીવાદોરી ખોરસમ પાઈપ લાઈનઅ પાણી છોડવાની માંગ સાથે સોમવારે ખેડૂતોએ ઉગ્ર લડતનું રણસિંગુ ફૂંકી બ્રામણવાડાથી પમ્પીંગ સ્ટેશન સીધી રેલી યોજી પમ્પીંગ સ્ટેશનમાં અર્ધનગ્ન અવસ્થામાં આવી હલ્લાબોલ કરી ધમાચકડી બચાવી ઉગ્ર વિરોધ પ્રદર્શિત કર્યો હતો અને ખોરસમ કેનાલના દરવાજો ખોલવાનો પ્રયાસ સહીત રસ્તા પર ચક્કાજામ કરતા ખડકાયેલ પોલીસ કાફલાએ ખેડૂતોની અદ્ત્કય્ત કરતા મામલો શાંત પડ્યો હતો.
ચાણસ્મા પંથકના ૨૨ જેટલા ગામોને સિંચાઈનું પાણી મળતા ખોરસમ પાઈપ લાઈનમાંપાણી બંધ થતા ખેડૂતો દ્વારા રવી સીઝન માટે પાણી છોડવાની માંગ સાથે બ્રામણવાડા ગામે ૨૦ થી વધુ ગામોના ખેડૂતો મોટી સંખ્યામાં એકત્રિત થઇ ઉગ્ર આંદોલનનું રણસિંગુ ફૂંકી લડી દેવાનો મૂડ બનાવ્યો હતો અને સમગ્ર લડતની આગેવાની ખેડૂત આગેવાન સાગરભાઈ રબારી અને ભાજપના પૂર્વ ચાણસ્મા તાલુકા પ્રમુખ ચંદુભાઈ પટેલ દ્વારા લઇ બ્રામણવાડાથી ખોરસમ પમ્પીંગ સ્ટેશન સુધી રેલી સ્વરૂપે આવ્યા હતા.
અને ખોરસમ પમ્પીંગ સ્ટેશનમાં ખેડૂતોના ટોળાએ અર્ધનગ્ન અવસ્થામાં આવી હ્લ્લાબોલ કરી અંદર ઘુસ્યા હતા. કેનાલના દરવાજા ખોલવાનો પ્રયાસ કરતા હાજર પોલીસના કાફલાએ તેમને અટકાવ્યા હતા પ્રયાસ નિષ્ફળ બનાવી સમજાવાનો પ્રયાસ કર્યો હતો ત્યારબાદ ખેડૂતોના ટોળા રોડ પર આવી ચાણસ્મા ચોકડી પર ચક્કાજામ કરી વિરોધ પ્રદર્શન કરતા ખેડૂતોની અટકાયત કરતા મામલો શાંત પડ્યો હતો પરંતુ આગામી ચાર દિવસમાં જો કેનાલોમાં પાણી નહી છોડવામાં આવે તો ખેડૂતો હજુ ઉગ્ર આંદોલન કરશે તેની જવાબદાર સરકાર રેહશે.
> BJPને અલવિદા કહીશ
તેમને જણાવ્યું હતું કે અમે ઘણા સમયથી પાણી માટે પોકાર કરી રહ્યા છીએ અને રજૂઆત પણ કરી છતાં ભાજપ સરકાર ખેડૂતોને પાણી આપતી નહી ત્યારે તેમને એટલું જ કહ્યું છું કે તમને સતા આપનાર ખેડૂતો છે અને જો ખેડૂતોને પાણી નહિ મળે આગામી ચુટણીમાં તમને ખેડૂતો નીચે પણ લાવી દેશે અને હું ભાજપ નો છું પણ જો ખેડૂતોને પાણી માટે લડત કરીશું રહ્યો છું હું પેહલા એક ખેડૂત પુત્ર પણ છું અને જરૂર પડશે તો ખેડૂતો માટે ભાજપને અલવિદા પણ કરી દઈશ. - ચંદુ પટેલ, ભાજપના પૂર્વ તાલુકા પ્રમુખ અને ભાજપના અગ્રણી નેતા